22/05/2020 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2020/16065, de 18 de maio.- Aprobación bases do XII Concurso Fran Pérez “Narf” para grupos e artistas musicais

XII Concurso Adahi Monis Procopio” para grupos e artistas musicais Coa intención de difundir, apoiar e promocionar os grupos e artistas musicais das diferentes comarcas e localidades galegas, así como para lembrar e difundir socialmente a figura e a o obra do músico, compositor para espectáculos musicais e teatrais e dinamizador cultural, que foi o cantante Adahi Monis Procopio”, a Deputación da Coruña convoca o XII Concurso Fran Pérez “Narf” para grupos e artistas musicais, de acordo coas seguintes BASES Primeira.- Poderá participar calquera grupo ou artista musical galego ou residentes en concellos galegos, do ámbito da música pop e variantes (folk, rock, rap, reggae.), que non fosen premiados nos cinco anos naturais anteriores do concurso. As persoas participantes non poderán formar parte de máis dun grupo dos que participen no concurso. As/os artistas que se presenten individualmente tampouco poderán formar parte de grupo ningún. Cada grupo ou artista participará con un mínimo de catro temas orixinais e compostos polo grupo ou persoas que o compoñen ou pola/o artista, no caso de participaren individualmente; se hai máis de catro temas, deberán indicar os que sexan orixinais. A maqueta dos temas presentados terá unha duración máxima de 20 minutos. A orixinalidade dos temas e a súa autoría xustificarase mediante unha declaración responsable manifestando ser a persoa ou persoas autoras e titular/es de todos os dereitos. En consecuencia, a Deputación Provincial da Coruña non se fará responsable das posibles denuncias por plaxio ou eventualidade similar que poideran xurdir, recaendo na persoa ou grupo participante afectada as accións legais que procedan e asumindo, se é o caso, as indemnizacións que poideran corresponder polos prexuízos ocasionados a particulares ou á organización. A convocatoria tramitarase de xeito telemático, a través da plataforma de tramitación electrónica da Deputación (SUBTEL). Dado que a tramitación será telemática: Quen presente a solicitude deberá dispoñer dun único enderezo electrónico de contacto durante a tramitación do expediente, ao que se dirixirán as comunicacións. Excepcionalmente, e de xeito xustificado, poderá modificar este enderezo inicial, sempre e cando se lle notifique a circunstancia pertinente á Deputación. Deberá dispoñer de certificado dixital. Segunda.- Establécense os seguintes premios: 1º clasificado 3.000 € 2º clasificado 2.000 € 3º clasificado 1.500 € 4º e 5º clasificado 1.000 € Estas cantidades están suxeitas ás retencións legais que lles sexan de aplicación. Os premios non poderán concederse a título póstumo, sin prexuizo dos dereitos de sucesión que poidan exercerse si as persoas beneficiarias falecesen despois do fallo do xurado (no caso de persoas físicas). Os grupos ou artistas que obteñan o primeiro e o segundo premio formarán parte, a maiores, dunha programación específica de apoio á difusión da súa creatividade. Para a súa concreción, a Deputación da Coruña chegará a acordos para a súa inclusión no programa de tres festivais ou eventos culturais de referencia do panorama galego. Terceira.- O prazo de presentación de solicitudes determinarase no anuncio de publicación da convocatoria deste concurso no BOP da Coruña, a través do Sistema Nacional de Publicación de Subvencións. As solicitudes presentaranse de xeito telemático na sede electrónica da Deputación da Coruña, a través da plataforma de tramitación electrónica da Deputación (SUBTEL). A solicitude e toda a documentación estará asinada pola persoa que presenta a solicitude. A presentación telemática producirá plenos efectos xurídicos, sempre que a solicitude sexa presentada dentro do prazo establecido e na plataforma citada. Non se terán por presentadas as solicitudes que se acheguen noutros rexistros. Serán rexeitadas automaticamente as solicitudes que conteñan documentos electrónicos que incorporen código malicioso ou dispositivo susceptible de afectar á integridade ou seguridade do sistema, omitan documentos esixidos, non se cumprimenten os campos requiridos como obrigatorios ou cando conteñan incongruencias ou omisións que impidan o seu tratamento. Cuarta.- A documentación que se ha presentar é a seguinte: - Datos do grupo ou artista: · Nome artístico · Nome e apelidos da persoa representante e NIF · Enderezo postal · Teléfono. - Relación de compoñentes do grupo, indicando nome e apelidos, DNI, e instrumento. - Necesidades das actuacións: · Técnicas · De montaxe · Plano do escenario - Breve biografía do/a artista ou grupo. - Maqueta dos temas presentados en formato Mp3 ou Ogg Vorbis, cunha duración máxima de 20 minutos. - Informe fotográfico e de prensa. - Certificado ou volante de empadroamento en calquera concello galego; no caso dos grupos, deberán presentalo, polo menos, un terzo dos seus compoñentes. - Declaración de consentimento expreso para o tratamento dos datos persoais que constan na solicitude para a participación no XII Concurso Adahi Monis Procopio” para grupos e artistas musicais, de conformidade co establecido na Lei Orgánica 3/2018, de 5 de decembro de Protección de Datos Persoais e garantía dos dereitos dixitais. No caso de grupos: - Acordo de nomeamento da persoa que represente ao grupo no que se especifique o alcance da dita representación (presentación telemática da solicitude e sinatura electrónica de toda a documentación necesaria para a súa tramitación, así como autorización para o cobro do importe do premio e da indemnización, se fose o caso). Quinta.- O xurado estará presidido pola persoa que ocupe a Presidencia da Deputación ou persoa en quen delegue e cinco persoas de recoñecido prestixio no ámbito musical, nomeadas por ela. As funcións de secretaría exerceraas o secretario da Corporación, ou a funcionaria ou funcionario en quen delegue. Para o nomeamento do xurado respectarase a presencia equilibrada de mulleres e homes, en cumprimento do disposto no Capítulo I, artigo 5.2d) do Decreto lexislativo 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. As persoas que integren o xurado estarán sometidas ao deber de abstención nos casos sinalados no artigo 23 da Lei 40/2015, de 1 de outubro, de rexime xurídico do sector público. A composición do xurado darase a coñecer, con anterioridade á súa reunión, na páxina web da Deputación (www.dacoruna. gal), co fin de que se poidan interpor, se é o caso, os recursos legais pertinentes. Sexta.- O xurado actuará en pleno e será necesaria a asistencia da maioría simple dos seus membros. Para os efectos da validez da súa constitución aplicarase o disposto no art.17 da Lei 40/2015, do 1 de outubro, de réxime xurídico do sector público. As deliberacións serán secretas e delas será redactada a acta correspondente. O xurado presentará a súa proposta á Presidencia da Deputación, que é o órgano competente para conceder os premios. O fallo do xurado será inapelable. Terá lugar no segundo semestre do ano 2020 e será dado a coñecer a través da páxina web da Deputación; a Deputación resérvase o dereito a cambiar a data se é necesario. Sétima.- 7.1.- Preselección O xurado realizará unha primeira selección dun total de cinco artistas e/ou grupos despois da audición das maquetas recibidas. Os grupos e/ou artistas que resulten preseleccionados accederán á fase de actuación en directo.7.2.- Actuación en directo A actuación de cada un dos grupos ou artistas participantes terá unha duración máxima de 20 minutos, en que interpretarán temas da maqueta presentada. A organización do concurso facilitaralles aos grupos e/ou artistas que accedan á fase da actuación en directo, equipo de son, escenario e equipo de iluminación; tamén fixará os horarios das probas de son e da actuación de cada un deles. Os grupos ou artistas que participen nesta fase recibirán a cantidade de 300 €, cada un deles/as, en concepto de indemnización por gastos de desprazamento. Oitava. - A participación na presente convocatoria supón a total aceptación destas bases, así como a autorización á Deputación da Coruña para difundir, por un período máximo de seis meses e por calquera canle, os temas orixinais incluídos nas maquetas presentadas polos grupos e/ou artistas gañadores. Novena.- Os datos subministrados teñen a finalidade de poder tramitar esta convocatoria e están protexidos pola Lei Orgánica 3/2018, de 5 de decembro de Protección de Datos Persoais e garantía dos dereitos dixitais O responsable do tratamento dos datos é a Deputación Provincial da Coruña, e o encargado será a empresa contratada pola Deputación Provincial para coordinar o concurso, no caso de se contratar. A lexitimación para o tratamento dos datos persoais contidos nesta solicitude é o consentimento que o asinante outorga á Deputación Provincial coa súa firma. No caso de que sexa denegado o consentimento para o tratamento dos datos persoais, non poderá presentarse ao Concurso por imposibilidade de tramitación da solicitude. O destinatario dos datos é a Deputación Provincial que non cederá datos a terceiros, salvo obriga legal. Os datos facilitados conservaranse ata a finalización da tramitación da convocatoria. As persoas que participen na convocatoria teñen os dereitos a acceder, rectificar ou suprimir datos erróneos, solicitar a limitación do tratamento dos seus datos así como opoñerse ou retirar o consentimento e solicitar a portabilidade dos mesmos en calquera momento. Estes dereitos poderán exercerse perante as oficinas centrais da Deputación sitas na Av. Porto da Coruña, 2, 15003 A Coruña ou ben a través de medios electrónicos, dirixindo un correo ao enderezo delegadodeprotecciondedatos@dacoruna. gal. Pode consultar a política de privacidade da Deputación na dirección //www.dacoruna. gal/avisos/politica-privacidade. A Coruña, 18 de maio de 2020 O presidente, O secretario, Valentín Gónzalez Formoso José Luis Almau Supervía